บริษัทฯประกอบธุรกิจหลัก 3 ธุรกิจ ประกอบด้วย
ธุรกิจให้บริการติดตามเร่งรัดหนี้ธุรกิจบริหารหนี้ด้อยคุณภาพ และธุรกิจให้บริการสินเชื่อเช่าซื้อรถยนต์

1. ธุรกิจให้บริการติดตามเร่งรัดหนี้

  บริษัทฯ ให้บริการแก่ผู้ว่าจ้างทั้งที่เป็นสถาบันการเงิน และผู้ประกอบการต่างๆ
  ซึ่งประสงค์จะให้บริษัทฯ ติดตามและดำเนินการให้ลูกหนี้ของผู้ว่าจ้างชำระคืนหนี้
  ขอบเขตการให้บริการของบริษัทฯ ครอบคลุมถึงการรับจ้างติดตามและจัดเก็บหนี้
  รวมถึงงานด้านกฎหมาย ได้แก่ ฟ้องและสืบทรัพย์คดี โดยการติดตามและเร่งรัดหนี้ประกอบด้วย
  3ขั้นตอนหลักคือ

1.  ติดตามเร่งรัดหนี้ทางโทรศัพท์ (Phone Collection)

  เป็นขั้นตอนแรกในกระบวนการติดตามเร่งรัดหนี้ โดยหลังจากบริษัทฯ
  ได้รับชุดข้อมูลลูกหนี้จากผู้ว่าจ้าง
  ซึ่งประกอบด้วย รายชื่อลูกหนี้ มูลหนี้ และที่อยู่ที่ติดต่อได้
  และดำเนินการบันทึกข้อมูลดังกล่าวลงในฐานข้อมูลของระบบติดตามหนี้แล้ว
  เจ้าหน้าที่ติดตามหนี้ทางโทรศัพท์ (Phone Collector)
  ซึ่งได้รับมอบหมายให้ติดตามหนี้กลุ่มของผู้ว่าจ้างรายดังกล่าว
  จะโทรศัพท์ติดต่อลูกหนี้ตามข้อมูลที่ได้รับเพื่อเจรจาให้ลูกหนี้ชำระคืนหนี้
  รวมถึงหาข้อมูลของลูกหนี้เพิ่มเติม เช่น ลักษณะงานสถานที่ทำงานรายได้ ที่อยู่อาศัย
  หรือเบอร์โทรติดต่ออื่นเป็นต้นเพื่อให้สามารถติดตามหนี้ได้ง่ายขึ้น
  โดยข้อมูลเพิ่มเติมที่ได้มาจะถูกบันทึกในฐานข้อมูลของบริษัทฯ เพื่อใช้ในการติดตามต่อไป

2.  ติดตามเร่งรัดหนี้ภาคสนาม (Field Collection)

  เป็นขั้นตอนที่บริษัทฯ ส่งเจ้าหน้าที่ติดตามภาคสนาม (Field
  Collector)เพื่ออำนวยความสะดวกในการรับชำระเงินจากลูกหนี้เฉพาะสำหรับผู้ว่าจ้างบางกลุ่ม
  หรือติดตามหนี้ในกรณีที่จำเป็น เช่น เข้าไปตรวจสอบข้อมูลที่อยู่อาศัย ติดตามหาตัวลูกหนี้
  หรือตรวจสอบสภาพสินทรัพย์ที่ถือครองอยู่ เป็นต้น
  ซึ่งการติดตามหนี้ภาคสนามมักใช้กับลูกหนี้ที่มียอดหนี้สูงและติดตามตัวได้ยาก

3.  การยื่นฟ้องร้องเพื่อบังคับคดีในการชำระหนี้

  เป็นขั้นตอนสุดท้ายในกรณีที่ลูกหนี้ไม่ประสงค์ชำระหนี้ บริษัทฯ
  จะปรึกษากับผู้ว่าจ้างในการให้ทนายความของบริษัทฯ เป็นผู้ร่างคำส่งฟ้อง
  และส่งคำฟ้องเพื่อดำเนินคดีกับลูกหนี้ที่ไม่ชำระหนี้

  ทั้งนี้ ระยะเวลาในการติดตามหนี้แต่ละชุดจะมีระยะประมาณคราวละ 6-9
  เดือนขึ้นอยู่กับชนิดของหนี้เมื่อครบกำหนดระยะเวลาตามสัญญาว่าจ้าง บริษัทฯ
  จะหยุดการติดตามหนี้และจะต้องส่งข้อมูลลูกหนี้สำหรับรายที่ไม่สามารถติดตามได้คืนให้แก่ผู้ว่าจ้าง
  สำหรับลูกหนี้รายใดที่บริษัทฯ สามารถติดตามหนี้ได้และกำลังอยู่ในขั้นตอนการผ่อนชำระหนี้
  หรือฟ้องบังคับคดี บริษัทฯจะสามารถขยายเวลาในการดำเนินการเก็บหนี้รายดังกล่าวออกไปได้

  สำหรับการให้บริการติดตามเร่งรัดหนี้ บริษัทฯ
  จะได้รับรายได้ค่าบริการติดตามหนี้ในลักษณะส่วนแบ่งผลประโยชน์จากจำนวนเงินที่บริษัทฯ
  สามารถจัดเก็บได้จากลูกหนี้
  (Commission)ซึ่งรายได้ดังกล่าวจะขึ้นกับอัตราความสำเร็จในการติดตามหนี้ (Success
  Rate) และอัตราค่าบริการติดตามหนี้(Commission Rate) ที่ตกลงกับผู้ว่าจ้าง ดังนี้

  รายได้ค่าบริการติดตามหนี้ในแต่ละกลุ่ม = มูลหนี้ที่ติดตาม x อัตราความสำเร็จในการติดตามหนี้x
  อัตราค่าบริการติดตามหนี้

  = เงินสดที่เก็บได้x อัตราค่าบริการติดตามหนี้

  ทั้งนี้
  หนี้แต่ละประเภทจะมีอัตราความสำเร็จในการติดตามหนี้และอัตราค่าบริการติดตามหนี้แตกต่างกัน
  เช่น
  หนี้ค้างชำระเป็นเวลานานจะมีโอกาสติดตามชำระหนี้ได้ยากจึงมีอัตราความสำเร็จในการติดตามหนี้ต่ำแต่ก็มีอัตราค่าบริการติดตามหนี้ที่สูง
  ทั้งนี้บริษัทฯ มีอัตราความสำเร็จในการติดตามหนี้ประมาณร้อยละ 3-5 ของยอดมูลหนี้ที่ติดตาม
  และอัตราค่าบริการติดตามหนี้เฉลี่ยอยู่ที่ประมาณร้อยละ 22–24ของจำนวนเงินที่จัดเก็บได้

  ในกรณีที่มีการฟ้องบังคับคดี บริษัทฯ จะได้รับค่าตอบแทนในลักษณะค่าธรรมเนียมต่อราย
  และ/หรือส่วนแบ่งผลประโยชน์ซึ่งคิดเป็นร้อยละของยอดหนี้ที่ผู้ว่าจ้างได้รับชำระคืนจากการดำเนินการทางกฎหมาย

  ทั้งนี้ บริษัทฯ จะไม่มีภาระค่าใช้จ่ายใดๆกับผู้ว่าจ้าง
  หากไม่สามารถติดตามและจัดเก็บหนี้ดังกล่าวได้ เว้นแต่ค่าใช้จ่ายของบริษัทฯ ในการติดตามหนี้
  เช่น ค่าโทรศัพท์ติดตามลูกหนี้ ค่าดำเนินการติดตามภาคสนาม ค่าคัดสำเนาเอกสาร

  เป็นต้น

  ประเภทและมูลค่าของหนี้ที่บริษัทฯให้บริการติดตามเร่งรัดหนี้

  บริษัทฯ เป็นผู้ให้บริการติดตามเร่งรัดหนี้ในส่วนหนี้ภาคผู้บริโภค (Consumer Finance)
  ที่มีความเชี่ยวชาญในการติดตามเร่งรัดหนี้จากสินเชื่อทุกประเภท ได้แก่ สินเชื่อบุคคล
  สินเชื่อบัตรเครดิต สินเชื่อเคหะ สินเชื่อเช่าซื้อ สินเชื่อค่าสาธารณูปโภคและค่าโทรศัพท์
  และหนี้อื่นๆ โดยมียอดมูลหนี้ภายใต้การติดตาม ณ 31 ธันวาคม 2555

  ------------------------------ ----------- -------- --------- -------- --------- -------- --------- --------
  ยอดมูลหนี้ที่ดำเนินการติดตาม          31 ธ.ค.              31 ธ.ค.            31 ธ.ค.            31 ธ.ค.   
  จำแนกตามประเภทสินเชื่อ            2552                 2553               2554               2555      

                                 ล้านบาท      ร้อยละ    ล้านบาท    ร้อยละ    ล้านบาท    ร้อยละ    ล้านบาท    ร้อยละ

  สินเชื่อส่วนบุคคล                   2,579       23.10    2,530     27.34    2,718     26.81    2,969     21.66

  สินเชื่อบัตรเครดิต                  2,751       24.64    2,644     28.57    2,198     21.68    3,538     25.81

  สินเชื่อเคหะ                      2,273       20.36    2,162     23.36    2,822     27.83    2,792     20.37

  สินเชื่อเช่าซื้อ                     2,587       23.17    942       10.18    1,432     14.12    3,266     23.83

  สินเชื่อค่าสาธารณูปโภคและค่าโทรศัพท์   31          0.28     46        0.50     22        0.22     10        0.08

  สินเชื่ออื่นๆ                       945         8.47     931       10.06    947       9.34     1,130     8.25

  ยอดมูลหนี้ที่ดำเนินการติดตามรวม       11,167      100.00   9,256     100.00   10,140    100.00   13,707    100.00

  จำนวนบัญชีลูกหนี้ (บัญชี)             1,016,450            952,269            935,764            781,002   
  ------------------------------ ----------- -------- --------- -------- --------- -------- --------- --------

การจัดหาผลิตภัณฑ์และบริการ

  ธุรกิจให้บริการติดตามเร่งรัดหนี้จะเกี่ยวข้องกับผู้ประกอบการหรือเจ้าหนี้กลุ่มที่มีหนี้ด้อยคุณภาพภาคผู้บริโภค
  (Consumer Loan) ซึ่งจำเป็นต้องติดตามเร่งรัดลูกหนี้ให้มาชำระหนี้
  โดยบริษัทฯเน้นให้บริการแก่ลูกค้าเดิมและขยายไปยังลูกค้าใหม่ สำหรับลูกค้าเดิม บริษัทฯ
  จะเน้นการสร้างสัมพันธ์อันดีกับลูกค้าด้วยบริการที่มีคุณภาพและประสบการณ์ที่ยาวนาน
  เพื่อให้ลูกค้าพิจารณาใช้บริการของบริษัทฯอย่างต่อเนื่อง สำหรับลูกค้าใหม่
  บริษัทฯจะติดตามข้อมูลของกลุ่มลูกค้าเป้าหมาย เช่น
  กลุ่มสถาบันการเงินกลุ่มผู้ให้บริการสินเชื่อส่วนบุคคล กลุ่มผู้ให้บริการสินเชื่อเช่าซื้อ
  กลุ่มผู้ให้บริการขายส่งสินค้าหรือขายตรง เป็นต้น
  เพื่อหาโอกาสเข้าไปนำเสนอข้อมูลเกี่ยวกับผลงานของบริษัทฯที่ผ่านมาเพื่อเปิดโอกาสในการทำธุรกิจ

  กลุ่มผู้ว่าจ้างของบริษัทฯสามารถแบ่งได้เป็น 4กลุ่ม ดังนี้

+-------------------------------------+-------------------+------------+
|                                     | ณ วันที่ 31 ธันวาคม   |            |
|  มูลหนี้ที่ติดตามระหว่างปีจำแนกตามกลุ่มผู้ว่าจ้าง | 2555              |            |
+-------------------------------------+-------------------+------------+
|                                     | ล้านบาท            | ร้อยละ      |
+-------------------------------------+-------------------+------------+
|   กลุ่มสถาบันการเงิน                    | 8,315             | 60.66      |
+-------------------------------------+-------------------+------------+
|                                     | 4,251             | 31.01      |
|  กลุ่มผู้ให้บริการสินเชื่อส่วนบุคคล/สินเชื่อเช่าซื้อ |                   |            |
+-------------------------------------+-------------------+------------+
|   กลุ่มผู้ให้บริการขายส่งสินค้าหรือขายตรง     | 1,130             | 8.25       |
+-------------------------------------+-------------------+------------+
|   กลุ่มอื่นๆ                            | 10                | 0.08       |
+-------------------------------------+-------------------+------------+

2. ธุรกิจบริหารหนี้ด้อยคุณภาพ

  บริษัทฯ ดำเนินธุรกิจบริหารหนี้ด้อยคุณภาพ
  โดยซื้อหนี้ด้อยคุณภาพจากสถาบันการเงินหรือบริษัทต่างๆ ที่มีนโยบายขายหนี้ด้อยคุณภาพโดยทั่วไป
  สถาบันการเงินจะใช้วิธีการประมูลขายหนี้ ซึ่งก่อนการประมูล ทีมงานของบริษัทฯ
  จะศึกษาข้อมูลหนี้ด้อยคุณภาพที่เปิดประมูล เช่น ประเภทหนี้ และระยะเวลาค้างชำระ เป็นต้น
  เพื่อวิเคราะห์และเสนอราคาประมูลซื้อ โดยจะกำหนดเป็นอัตราส่วนจากมูลหนี้เต็ม
  และ/หรือจำนวนเงิน ขึ้นอยู่กับข้อกำหนดของผู้ขายหากบริษัทฯ เป็นผู้ชนะการประมูล
  ก็จะเข้าไปตรวจสอบรายละเอียดของหนี้ เช่นสัญญาเงินกู้ อายุหนี้ และข้อมูลลูกหนี้ เป็นต้น
  เพื่อสรุปรายการลูกหนี้ทั้งหมดที่จะรับโอนบริษัทฯ
  ก็จะดำเนินการรับโอนหนี้ดังกล่าวโดยบันทึกเป็นสินทรัพย์ - บัญชีเงินลงทุนในลูกหนี้
  และเริ่มกระบวนการติดตามเร่งรัดหนี้เพื่อให้ได้ตามเป้าหมายที่บริษัทฯวางไว้

  ในการประมูลซื้อหนี้นั้น บริษัทฯ จะเข้าประมูลซื้อหนี้ที่บริษัทฯ
  มีความเชี่ยวชาญในการติดตามเร่งรัดหนี้เท่านั้น โดยบริษัทฯ
  จะเทียบเคียงข้อมูลของหนี้ที่จะประมูลซื้อกับข้อมูลวิเคราะห์การจัดเก็บหนี้ที่บริษัทฯ
  เคยให้บริการติดตามเร่งรัดหนี้ซึ่งมีลักษณะคล้ายคลึงกัน
  เพื่อประมาณอัตราความสำเร็จในการติดตาม/จัดเก็บหนี้(Success Rate)
  และค่าใช้จ่ายในการจัดเก็บหนี้ตลอดระยะเวลาที่คาดว่าจะเก็บหนี้ได้ตามเป้าหมายประกอบกับพิจารณาอัตราผลตอบแทนจากการลงทุนที่บริษัทฯ
  ต้องการ เพื่อประเมินและกำหนดราคาประมูลซื้อหนี้

  ในด้านการบริหารและการติดตามหนี้ บริษัทฯ
  จะลงรายละเอียดโดยการประมาณการการจัดเก็บหนี้เป็นรายไตรมาส
  และจะติดตามเปรียบเทียบการจัดเก็บหนี้จริงกับประมาณการ หากจัดเก็บหนี้ได้ต่ำกว่าประมาณการ
  บริษัทฯ ก็มีมาตรการในการเพิ่มการติดตามหนี้ การตั้งสำรอง
  รวมถึงการปรับประมาณการการจัดเก็บหนี้ให้เหมาะสมตามนโยบายของบริษัทฯและสอดคล้องกับสถานการณ์ปัจจุบัน

การจัดหาผลิตภัณฑ์และบริการ

  ธุรกิจบริหารหนี้ด้อยคุณภาพจะเกี่ยวข้องกับผู้ประกอบการหรือเจ้าหนี้กลุ่มที่มีหนี้ด้อยคุณภาพภาคผู้บริโภค
  (Consumer Loan) เช่นเดียวกับธุรกิจให้บริการติดตามเร่งรัดหนี้ กล่าวคือ
  กลุ่มบริษัทที่ขายหนี้ด้อยคุณภาพให้กับบริษัทฯ กับกลุ่มบริษัทที่ว่าจ้างให้บริษัทฯติดตามเร่งรัดหนี้
  จะเป็นกลุ่มเดียวกัน แต่การเลือกใช้กลยุทธ์ในการบริหารหนี้ของบริษัทเหล่านั้นอาจแตกต่างกัน
  โดยบางบริษัทอาจเลือกที่จะทำการติดตามหนี้เอง
  ในขณะที่บางบริษัทอาจจะต้องการลดภาระหนี้สินด้อยคุณภาพจึงขายหนี้กลุ่มดังกล่าว ดังนั้น
  ในการจัดหาหนี้ด้อยคุณภาพเพื่อบริหารของบริษัทฯ
  จึงขึ้นอยู่กับนโยบายของผู้ว่าจ้างหรือผู้ขายแต่ละราย
  หรือสถานการณ์ของตลาดในช่วงเวลานั้นเป็นหลัก

  อย่างไรก็ดี บริษัทฯ มีกลยุทธ์ในการจัดหาหนี้ด้อยคุณภาพเพื่อมาบริหาร
  ทั้งการประมูลซื้อจากกลุ่มผู้ขายเดิมและขยายไปยังผู้ขายใหม่สำหรับผู้ขายเดิม บริษัทฯ
  จะเน้นการสร้างสัมพันธ์อันดีเพื่อให้ผู้ขายพิจารณาขายหนี้ให้แก่บริษัทฯอย่างต่อเนื่อง
  ไม่ว่าจะเป็นการเข้าไปเสนอรับซื้อหนี้เอง
  หรือการเข้าร่วมประมูลจากผู้ขายที่มีการขายหนี้เป็นประจำอย่างสม่ำเสมอ เช่น
  กลุ่มสถาบันการเงิน และกลุ่มผู้ให้บริการสินเชื่อเช่าซื้อ เป็นต้น สำหรับผู้ขายใหม่
  บริษัทฯจะติดตามข้อมูลกลุ่มเป้าหมาย เช่น กลุ่มสถาบันการเงิน กลุ่มผู้ให้บริการสินเชื่อส่วนบุคคล
  กลุ่มผู้ให้บริการสินเชื่อเช่าซื้อ เป็นต้น
  เพื่อหาโอกาสเข้าไปนำเสนอข้อมูลเกี่ยวกับผลงานของบริษัทฯที่ผ่านมารวมถึงเสนอรับซื้อหนี้และ/หรือเข้าร่วมประมูลรับซื้อหนี้

2.1 กลยุทธ์การแข่งขัน

  ประสบการณ์ในการติดตามหนี้ และการรักษาชื่อเสียงผู้ขาย

บริษัทฯมีประสบการณ์ในการติดตามหนี้มากว่า 17 ปี จึงมีข้อมูลการวิเคราะห์การจัดเก็บหนี้
และสามารถบริหารจัดการการจัดเก็บหนี้โดยเลือกใช้วิธีการที่เหมาะสมกับประเภทหนี้และพฤติกรรมของลูกหนี้
นอกจากนี้ บริษัทฯ
มีการอบรมและมีมาตรการทางวินัยควบคุมดูแลพนักงานติดตามเร่งรัดหนี้ให้ปฏิบัติต่อลูกหนี้ด้วยวิธีการที่สุภาพและเป็นไปตามมาตรฐานการปฏิบัติงานของบริษัทฯ
เพื่อรักษาชื่อเสียงของบริษัทฯและผู้ขายหนี้ให้แก่บริษัทฯ

2.2 ลักษณะลูกค้าและกลุ่มเป้าหมาย

  อุตสาหกรรมให้บริการติดตามเร่งรัดหนี้ และบริหารหนี้ด้อยคุณภาพมีอุปสงค์กลุ่มเดียวกัน
  โดยผู้ว่าจ้างติดตามเร่งรัดหนี้ หรือผู้ขายหนี้ด้อยคุณภาพมักเป็นกลุ่มสถาบันการเงิน
  กลุ่มผู้ให้บริการสินเชื่อส่วนบุคคล กลุ่มผู้ให้บริการสินเชื่อเช่าซื้อ เป็นหลัก
  ซึ่งกลุ่มดังกล่าวอาจเลือกใช้วิธีในการบริหารหนี้ต่างกัน ได้แก่
  การติดตามหนี้ด้วยหน่วยงานภายในของบริษัทเอง หรือ
  การว่าจ้างบริษัทภายนอกเป็นผู้ติดตามการชำระหนี้ หรือ
  ขายหนี้ให้กับบริษัทภายนอกเพื่อนำไปบริหารต่อไป
  สำหรับการติดตามหนี้ด้วยหน่วยงานภายในของบริษัทเอง หรือ
  การว่าจ้างบริษัทภายนอกเป็นผู้ติดตามการชำระหนี้ ผู้ว่าจ้างจะเป็นผู้รับต้นทุนในการติดตาม
  และมีภาระต้องตั้งสำรองหนี้ด้อยคุณภาพ
  แต่ก็มีโอกาสที่จะมีรายได้เพิ่มหากสามารถเรียกเก็บหนี้ได้มากกว่าสำรองที่ตั้งไว้
  ส่วนบริษัทที่รับจ้างติดตามเร่งรัดหนี้จะมีความเสี่ยงค่อนข้างน้อยจากการเก็บหนี้ไม่ได้
  โดยจะขาดทุนเมื่อส่วนแบ่งที่ได้รับไม่คุ้มกับต้นทุนในการปฏิบัติงาน
  เนื่องจากไม่สามารถติดตามให้ลูกหนี้มาชำระหนี้ได้มากเพียงพอ
  แต่มีข้อดีที่เป็นธุรกิจที่ไม่จำเป็นต้องใช้เงินลงทุนสูง
  หากเป็นการขายหนี้ให้กับบริษัทภายนอกเพื่อนำไปบริหาร
  ผู้ขายจะได้รับเงินจำนวนที่แน่นอนโดยไม่ต้องรับความเสี่ยงจากการติดตามเร่งรัดหนี้
  ในขณะที่ผู้ซื้อหนี้จะเป็นผู้รับความเสี่ยงดังกล่าวจากการลงทุนซื้อหนี้และมีภาระต้องตั้งสำรองการด้อยค่า
  ซึ่งโดยปกติราคาซื้อขายจะมีส่วนลดจากมูลหนี้เต็ม
  เพื่อให้ผู้ซื้อมีโอกาสในการทำกำไรคุ้มกับต้นทุนและค่าใช้จ่ายในการติดตามหนี้

2.3 การจำหน่าย และช่องทางการจำหน่ายและให้บริการ

  บริษัทฯมีการแบ่งกลุ่มพนักงานที่ทำหน้าที่ในการติดตามหนี้สำหรับธุรกิจให้บริการติดตามเร่งรัดหนี้
  และธุรกิจบริหารหนี้ด้อยคุณภาพอย่างชัดเจน
  โดยในธุรกิจให้บริการติดตามเร่งรัดหนี้พนักงานติดตามหนี้จะเจรจาให้ลูกหนี้มาชำระเงินผ่านช่องทางที่ผู้ว่าจ้างกำหนด
  สำหรับธุรกิจบริหารหนี้ด้อยคุณภาพลูกหนี้จะสามารถชำระเงินได้ตามจุดต่างๆที่บริษัทฯกำหนด เช่น
  เคาน์เตอร์บริการของธนาคารพาณิชย์และของบริษัทผู้ให้บริการรับชำระค่าบริการต่างๆ เป็นต้น

  ภาวะอุตสาหกรรมและการแข่งขัน

  โครงสร้างอุตสาหกรรมติดตามเร่งรัดหนี้และบริหารหนี้ด้อยคุณภาพ

  ความเกี่ยวโยงของบริษัทที่เกี่ยวข้องในอุตสาหกรรมติดตามเร่งรัดหนี้และบริหารหนี้ด้อยคุณภาพ

  อุตสาหกรรมติดตามเร่งรัดหนี้ และบริหารหนี้ด้อยคุณภาพมีอุปสงค์กลุ่มเดียวกัน
  โดยผู้ว่าจ้างติดตามเร่งรัดหนี้ หรือผู้ขายหนี้ด้อยคุณภาพมักเป็นกลุ่มสถาบันการเงิน
  กลุ่มผู้ให้บริการสินเชื่อส่วนบุคคล กลุ่มผู้ให้บริการสินเชื่อเช่าซื้อ เป็นหลัก
  ซึ่งกลุ่มดังกล่าวอาจเลือกใช้วิธีในการบริหารหนี้ต่างกัน ได้แก่
  การติดตามหนี้ด้วยหน่วยงานภายในของบริษัทเอง หรือ
  การว่าจ้างบริษัทภายนอกเป็นผู้ติดตามการชำระหนี้ หรือ
  ขายหนี้ให้กับบริษัทภายนอกเพื่อนำไปบริหารต่อไป

  หนี้ด้อยคุณภาพของกลุ่มผู้ขายมี 2 ประเภทหลักๆ คือ หนี้ด้อยคุณภาพภาคผู้บริโภค (Consumer
  Loan) และหนี้ด้อยคุณภาพภาคธุรกิจ (Corporate Loan)
  ซึ่งกลุ่มหนี้ที่บริษัทรับจ้างติดตามหนี้หรือบริษัทที่ซื้อหนี้เพื่อบริหาร จะเป็นหนี้ด้อยคุณภาพภาคผู้บริโภค
  ซึ่งรวมถึงสินเชื่อที่อยู่อาศัย (Housing loan) สินเชื่อบัตรเครดิต (Credit card loan)
  สินเชื่อเช่าซื้อ (Leasing) และสินเชื่อส่วนบุคคล (Personal loan)

  แผนภาพแสดงความเกี่ยวโยงของบริษัทที่เกี่ยวข้องในอุตสาหกรรมติดตามเร่งรัดหนี้และบริหารหนี้ด้อยคุณภาพ

  ปัจจัยที่มีผลกระทบต่ออุตสาหกรรมติดตามเร่งรัดหนี้และบริหารหนี้ด้อยคุณภาพ

  ปริมาณมูลหนี้ที่อยู่ในระบบเศรษฐกิจ และสัดส่วนหนี้ด้อยคุณภาพในระบบเศรษฐกิจ
  เป็นตัวบ่งชี้ถึงระดับปริมาณหนี้ด้อยคุณภาพในระบบเศรษฐกิจ ซึ่งทั้ง 2
  ปัจจัยได้รับอิทธิพลมาจากภาวะเศรษฐกิจโดยรวม

1.  ปริมาณมูลหนี้ที่อยู่ในระบบเศรษฐกิจ จะแปรผันตามภาวะเศรษฐกิจ
    หากภาวะเศรษฐกิจอยู่ในช่วงเติบโต ย่อมทำให้ปริมาณมูลหนี้ในระบบมีมากขึ้น
    ซึ่งจะส่งผลให้ปริมาณหนี้ด้อยคุณภาพในระบบเศรษฐกิจมีจำนวนมากขึ้น

2.  สัดส่วนหนี้ด้อยคุณภาพในระบบเศรษฐกิจ จะแปรผันตามอัตราส่วนหนี้ด้อยคุณภาพในระบบ
    ซึ่งเป็นค่าแปรผกผันตามภาวะเศรษฐกิจ หากภาวะเศรษฐกิจอยู่ในช่วงถดถอย
    อัตราส่วนหนี้ด้อยคุณภาพในระบบจะเพิ่มมากขึ้นซึ่งส่งผลกระทบโดยตรงต่อสัดส่วนหนี้สินด้อยคุณภาพในระบบ

  ดังนั้น
  อุตสาหกรรมติดตามเร่งรัดหนี้มีการเติบโตอย่างมากในช่วงเศรษฐกิจตกต่ำเนื่องจากอัตราส่วนหนี้สินด้อยคุณภาพในระบบจะเพิ่มขึ้น

  สภาพการแข่งขันและคู่แข่งในอุตสาหกรรม

  การแข่งขันในธุรกิจให้บริการติดตามเร่งรัดหนี้มีค่อนข้างสูง
  เนื่องจากมีบริษัทจำนวนมากดำเนินธุรกิจดังกล่าวในอุตสาหกรรม
  โดยหากมุ่งเน้นเพียงการเพิ่มอัตราการติดตามหนี้ ด้วยการใช้กระบวนการติดตามหนี้ที่ไม่สุภาพ
  ก้าวร้าว
  ก็อาจส่งผลกระทบต่อภาพลักษณ์ของบริษัทผู้ว่าจ้างและบริษัทที่ติดตามเร่งรัดหนี้ด้วยในระยะหลังผู้ว่าจ้างจึงเริ่มให้ความสำคัญกับกระบวนการติดตามหนี้
  โดยจะพิจารณาว่าจ้างจากบริษัทที่มีความพร้อมของบุคลากร
  ระบบการทำงานมีมาตรฐานมีประสบการณ์และผลงานในการติดตามหนี้
  รวมถึงวิธีที่ใช้ในการในการติดตามหนี้เหมาะสมกับประเภทหนี้ที่จะติดตาม เป็นต้น อีกทั้ง
  กระทรวงการคลังกำลังพิจารณาออกพระราชบัญญัติติดตามทวงถามหนี้ที่เป็นธรรม
  ซึ่งจะบังคับให้ผู้ประกอบธุรกิจติดตามหนี้ทำการติดตั้งระบบอัดเสียงขณะสนทนากับลูกหนี้
  ซึ่งคาดว่าจะส่งผลให้บริษัทในธุรกิจต้องสร้างกระบวนการติดตามที่เป็นมาตรฐาน
  เพื่อสร้างความเชื่อมั่น และส่งผลต่อการสร้างฐานลูกค้าที่กว้างและมั่นคงขึ้น
  ซึ่งจำเป็นต้องใช้เงินลงทุนระดับหนึ่ง
  เมื่อประกอบกับแนวโน้มที่ผู้ว่าจ้างมีการขายหนี้ด้อยคุณภาพออกมามากขึ้น
  เพื่อลดความเสี่ยงจากการเร่งรัดหนี้ต่อภาพลักษณ์ของบริษัททำให้บริษัทที่มีทุนมากกว่าสามารถครองความได้เปรียบในธุรกิจให้บริการติดตามเร่งรัดหนี้และยังได้เปรียบในธุรกิจบริหารหนี้ด้อยคุณภาพควบคู่ไปด้วย

  สำหรับธุรกิจให้บริการติดตามเร่งรัดหนี้ และบริหารหนี้ด้อยคุณภาพ
  จะมีกลุ่มผู้ดำเนินธุรกิจที่มีฐานธุรกิจมาจากการรับบริการติดตามเร่งรัดหนี้
  และเป็นที่ปรึกษากฎหมายด้านการติดตามเร่งรัดหนี้ เป็นหลัก
  แล้วจึงขยายธุรกิจสู่การบริหารหนี้ด้อยคุณภาพอย่างเต็มตัวซึ่งการดำเนินธุรกิจจะแตกต่างจากกลุ่มบริษัทบริหารสินทรัพย์ซึ่งซื้อหนี้ด้อยคุณภาพภาคธุรกิจมาบริหารจัดการ

  กลุ่มบริษัทที่ดำเนินธุรกิจให้บริการติดตามเร่งรัดหนี้มีจำนวนมาก
  แต่ส่วนใหญ่เป็นผู้ดำเนินธุรกิจรายย่อยๆ
  โดยมีผู้ดำเนินธุรกิจรายใหญ่เพียงไม่มีรายที่สามารถให้บริการกับผู้ว่าจ้างรายใหญ่ เช่น
  เจเอ็มทีกลุ่มบริษัทเชฎฐ์คอลเลคชั่น และกลุ่มบริษัท ลีดเดอร์ คอลเลคชั่นเป็นต้น
  ซึ่งในแต่ละกลุ่มบริษัทจะมีกลุ่มลูกค้าและวิธีในการติดตามหนี้ที่แตกต่างกันขึ้นอยู่กับประสบการณ์ของทีมงาน
  ความพร้อมของระบบติดตามหนี้ บริษัทที่มีความชำนาญด้านการฟ้อง
  ก็จะเน้นให้บริการติดตามเร่งรัดหนี้ที่สามารถนำมาฟ้องได้ทันทีสำหรับกลุ่มบริษัทที่ดำเนินธุรกิจบริหารหนี้ส่วนใหญ่จะเป็นการขยายมาจากธุรกิจให้บริการติดตามเร่งรัดหนี้
  โดยบริษัทในธุรกิจนี้จำเป็นต้องมีเงินทุนในระดับหนึ่งเพื่อซื้อหนี้มาบริหาร
  ปัจจุบันบริษัทที่ดำเนินธุรกิจบริหารหนี้ได้แก่ กลุ่มบริษัทเชฎฐ์คอลเลคชั่น และ เจเอ็มที
  นอกจากบริษัทในประเทศแล้ว ยังมีบริษัท/นิติบุคคลต่างประเทศ เช่น กองทุนต่างๆ
  ในภูมิภาคเอเชีย เป็นต้น เข้ามาเป็นคู่แข่งในธุรกิจบริหารหนี้สินเพิ่มมากขึ้น
  เนื่องจากบริษัทต่างชาติมีฐานทุนที่ค่อนข้างมาก
  อย่างไรก็ตามบริษัทดังกล่าวจำเป็นต้องว่าจ้างบริษัทภายนอก (Outsource)
  ที่มีประสบการณ์ในการติดตามหนี้สิน จากปัจจัยดังกล่าวจึงอาจจะส่งผลกระทบให้บริษัทฯ
  อาจจะมีต้นทุนในการซื้อหนี้เพิ่มมากขึ้น

3. ธุรกิจให้บริการสินเชื่อเช่าซื้อรถยนต์

  บริษัทฯ ดำเนินธุรกิจให้บริการสินเชื่อเช่าซื้อรถยนต์ใช้แล้ว
  โดยเน้นประเภทรถยนต์และรุ่นของรถยนต์ที่มีสภาพคล่องสูง เป็นที่ต้องการในตลาด
  ทั้งรถยนต์นั่งส่วนบุคคลและรถกระบะ
  และเน้นปล่อยสินเชื่อให้แก่บุคคลธรรมดาครอบคลุมทั้งลูกค้าที่มีประวัติการชำระเงินดีและค้างชำระ

  ในการพิจารณาอนุมัติสินเชื่อเช่าซื้อรถยนต์
  บริษัทฯให้ความสำคัญต่อการพิจารณาความสามารถในการชำระหนี้ของลูกค้าและคุณภาพรถยนต์ที่ปล่อยสินเชื่อเป็นหลัก
  สำหรับการพิจารณาความสามารถในการชำระหนี้ของลูกค้า บริษัทฯจะวิเคราะห์ข้อมูลลูกค้า
  โดยตรวจสอบข้อมูลเบื้องต้น และส่งเจ้าหน้าที่ตรวจสอบสินเชื่อ (Checker)
  ออกไปตรวจสอบข้อมูลที่ฝ่ายอนุมัติสินเชื่อเสนอมาเพื่อตรวจสอบความถูกต้องของข้อมูลและตรวจสอบความมีตัวตนของลูกค้าและผู้ค้ำประกัน
  สำหรับการพิจารณาคุณภาพรถยนต์
  บริษัทฯจะใช้ทีมงานที่มีประสบการณ์ในการทำการตลาดสินเชื่อรถยนต์ใช้แล้ว
  ซึ่งมีความเชี่ยวชาญในการประเมินราคาและตรวจสอบสภาพรถยนต์ใช้แล้วโดยเฉพาะ
  ช่วยให้การวิเคราะห์สินเชื่อมีความถูกต้องแม่นยำ โดยบริษัทฯ
  จะให้สินเชื่อสำหรับรถยนต์ใช้แล้วประเภทที่ได้รับความนิยม มีอายุการใช้งานนาน
  และมีสภาพคล่องในการซื้อขายสูง สามารถจัดจำหน่ายต่อได้ในราคาที่ดี ทั้งนี้
  อัตราดอกเบี้ยเช่าซื้อนั้นจะขึ้นอยู่กับระยะเวลาในการให้สินเชื่อ และอายุของรถยนต์

  สำหรับการให้บริการสินเชื่อเช่าซื้อรถยนต์ใช้แล้ว
  หากผู้เช่าซื้อตกลงทำสัญญาซื้อรถยนต์จากผู้จำหน่ายรถยนต์แล้ว
  ผู้เช่าซื้อจะทำสัญญาเช่าซื้อกับบริษัทฯ และจ่ายชำระค่างวดเป็นรายเดือนให้แก่บริษัทฯ
  โดยมีระยะเวลาตั้งแต่ 36 – 72 งวดแล้วแต่ความต้องการของผู้เช่าซื้อทั้งนี้
  ผู้เช่าซื้อสามารถครอบครองและใช้รถยนต์ที่ทำการเช่าซื้อนั้นได้
  โดยการซ่อมแซมและบำรุงรักษาจะอยู่ในความรับผิดชอบของผู้เช่าซื้อขณะที่กรรมสิทธิ์ในรถยนต์จะอยู่กับบริษัทฯ
  จนกว่าผู้เช่าซื้อได้ชำระค่างวดครบถ้วนตามสัญญาแล้ว กรรมสิทธิ์จึงตกเป็นของผู้เช่าซื้ออย่างไรก็ดี
  ในกรณีที่ผู้เช่าซื้อผิดสัญญาโดยไม่สามารถนำส่งหรือค้างค่างวดตั้งแต่ 3 งวดติดต่อกันบริษัทฯ
  จะดำเนินการส่งหนังสือแจ้งให้ลูกค้าจ่ายชำระหรือเลิกสัญญา หากลูกค้าไม่ชำระ บริษัทฯ
  จะดำเนินการติดตามยึดรถยนต์ของผู้เช่าซื้อคืนและขายทอดตลาดต่อไป

การจัดหาผลิตภัณฑ์และบริการ

  เนื่องด้วยธุรกิจเช่าซื้อรถยนต์ของบริษัทฯ จะดำเนินธุรกิจผ่านตลาดรถยนต์มือสอง
  หรือเต็นท์รถยนต์มือสองเป็นหลัก ดังนั้นบริษัทฯ
  จึงต้องดำเนินการติดต่อกับผู้ประกอบกิจการซื้อขายรถยนต์ใช้แล้ว (“เจ้าของเต้นท์”)โดยตรง
  โดยบริษัทฯ จะส่งพนักงานฝ่ายการตลาดไปติดต่อและเสนอให้เจ้าของเต็นท์เป็นตัวแทนของบริษัทฯ
  ในการให้บริการสินเชื่อเช่าซื้อรถยนต์ ซึ่งพนักงานฝ่ายการตลาดจะนำเสนอในเรื่องอัตราดอกเบี้ย
  จำนวนงวดผ่อนชำระ และการให้ผลตอบแทนกับเจ้าของเต็นท์
  หากเจ้าของเต็นท์สนใจเป็นตัวแทนในการให้บริการสินเชื่อเช่าซื้อรถยนต์
  พนักงานฝ่ายการตลาดจะดำเนินการเก็บข้อมูลที่สำคัญเช่น สำเนาใบทะเบียนการค้า
  สำเนาบัตรประชาชน สำเนาทะเบียนบ้าน สำเนาสมุดบัญชีเงินฝากของเจ้าของเต็นท์รถยนต์
  เพื่อเป็นหลักฐาน

  ทั้งนี้ บริษัทฯ ดำเนินธุรกิจเช่าซื้อรถยนต์ในเขตกรุงเทพมหานครและปริมณฑล ณ วันที่30
  มิถุนายน2555 เจ้าของเต้นท์ที่เป็นตัวแทนกับทางบริษัทฯ มีจำนวนทั้งหมด 214ราย โดยแบ่งเป็น
  ตัวแทนในกรุงเทพฯ จำนวน 148ราย และตัวแทนในปริมณฑลจำนวน 66ราย

ภาวะอุตสาหกรรมและการแข่งขัน

  โครงสร้างอุตสาหกรรมสินเชื่อเช่าซื้อรถยนต์

  ธุรกิจสินเชื่อเช่าซื้อรถยนต์เป็นธุรกิจที่มีลักษณะการขยายตัวตามอุตสาหกรรมรถยนต์โดยในช่วงปี
  2553เศรษฐกิจโลกและเศรษฐกิจไทยได้เริ่มฟื้นตัว
  ส่งผลให้อุตสาหกรรมยานยนต์เติบโตเช่นเดียวกัน
  โดยปัจจัยหลักคือการสนับสนุนให้ประเทศไทยเป็นศูนย์กลางฐานการผลิตรถยนต์
  ประกอบกับประเทศไทยมีภูมิประเทศที่เหมาะสมและแรงงานฝีมือของคนไทยมีทักษะดีจึงทำให้ผู้ผลิตรถยนต์หลายรายย้ายฐานการผลิตเข้ามาประเทศไทย
  สำหรับปี 2554 ยอดจำหน่ายรถยนต์ในประเทศปรับตัวลดลงเหลือ 739,911 คัน ลดลงร้อยละ
  7.55 จากปี 2553 ซึ่งเป็นผลมาจากเหตุการณ์อุทกภัยใหญ่ในช่วงปลายปี สำหรับแนวโน้มในปี
  2555 สมาคมสินเชื่อเช่าซื้อ และบริษัท โตโยต้า มอเตอร์ ประเทศไทย
  จำกัดคาดการณ์ยอดจำหน่ายรถยนต์จะอยู่ที่ประมาณ 1,100,000 คัน ปรับเพิ่มร้อยละ 48.66
  โดยมีปัจจัยที่สนับสนุนเช่น นโยบายรถคันแรกของรัฐบาล
  การอัดฉีดเงินภาครัฐบาลเข้าสู่โครงการฟื้นฟูโครงสร้างพื้นฐานสำหรับธุรกิจสินเชื่อเพื่อการเช่าซื้อรถยนต์จะขยายตัวเพิ่มสูงขึ้นตามปัจจัยบวกเช่น
  อัตราดอกเบี้ยที่ยังต่ำเมื่อเทียบกับสถานการณ์ก่อนเกิดวิกฤตปี 2540
  รวมถึงการแข่งขันในระบบที่นำไปสู่การลดเงื่อนไขในการให้สินเชื่อ เช่น
  การลดเงินดาวน์การขยายระยะเวลาการผ่อนชำระ เป็นต้น